OzLabs/hebrew-wiki-articles huggingface dataset:
אוברוביט

אוּבַרוֹבִיט – מינרל נזוסיליקטי השייך לקבוצת הגארנט, והמכיל כרום.

==תכונות==
נוסחת המבנה הכימי של אוברוביט היא Ca<sub>3</sub>Cr<sub>2</sub>(SiO<sub>4</sub>)<sub>3</sub>. האוברוביט הוא המינרל הנדיר ביותר בקבוצת הגארנט, והסוג היחיד שצבעו הוא ירוק בלבד. הוא מופיע בטבע בגבישים מפותחים היטב שפניהם מחורצים וצורתם רומבודודקהדרון (פאון בעל 12 פאות) או טרפזוהדרון (פאון בעל 24 פאות). דגימות של אוברוביט מבוקשות מאוד בין אספני המינרלים בשל הברק של המינרל וצבעו, ירוק בהיר בגוון המזכיר אזמרגד.

האוברוביט משתתף בשורה איזומורפית (מצב בו אטום אחד או יותר במבנה המינרל יכול להיות מוחלף על ידי אטום אחר מבלי שיחול שינוי במבנה המינרל) עם המינרל גרוסולר (Ca<sub>3</sub>Al<sub>2</sub>(SiO<sub>4</sub>)<sub>3</sub>). האוברוביט, הגרוסולר והאנדרדיט ידועים באופן קיבוצי כקבוצת האוגראנדיט (אוברוביט, גרוסולר, אנדרדיט), כשאלומיניום וברזל מחליפים את הכרום במבנה האוברוביט.

אופטית המינרל הוא איזוטרופי. מקדם השבירה הממוצע של האוברוביט הוא 1.86. צבעו הנפוץ של האוברוביט הוא ירוק.

האוברוביט נתגלה ב-1832 במכרה סרנובסקי בהרי אורל בחלק המצוי במחוז פרם שברוסיה על ידי הכימאי השווייצרי שהשתכן ברוסיה, ז'רמן אנרי הס (Germain Henri Hess). הס קרא למינרל על שם הדוכס סרגיי אוברוב, מדינאי רוסי שהיה אספן מינרלים חובב, ונשיא האקדמיה למדעים של סנקט פטרבורג (1855-1818).

==שימושים==
השימוש המסחרי הנפוץ ביותר הוא כמינרל לאספנים. למרות הקשיות הגבוהה יחסית, והגוון הירוק היפהפה שלו, האוברוביט מופיע בגבישים קטנים מדי מכדי שניתן יהיה ללטש אותם. לכן האוברביט הוא הגארנט היחיד שכמעט ולא נעשה בו שימוש כאבן חן.

==מקור ותפוצה==
האוברוביט מופיע בעיקר בסלעים מותמרים של אבני גיר וסקארן כתוצאה מתגובה כימית בין דולומיט לכרומיט, וכן כתוצאה מהתמרה הידרותרמית של סרפנטיניט המכיל כרומיט.

למרות שהאוברוביט הוא מינרל נדיר ניתן למוצאו במספר מקומות, למשל בעפרות הכרום בפיקו דו פוסטס (Pico do Posets) שבהרי הפירנאים בספרד; בסרנאי שבהרי אורל שברוסיה (המקום בו נתגלה המינרל לראשונה); במגוג (Magog) במחוז סטנסטיד (Stanstead ) בפרובינציית ׂקוויבק שבקנדה; באוטוקומפו (Outukumpu) שבפינלנד (שם נמצאו הגבישים הגדולים ביותר של אוברוביט); במכרה קופ קרום (Kop Krom ) בארזורום שבטורקיה; ובמספר מקומות בארצות הברית, כדוגמת מכרה הכרום וודס (Wood's Chrome mine) במחוז לנקסטר (Lancaster) שבפנסילבניה.
תליון אוּבַרוֹבִיט, גארנט נדיר בגוון ירוק בהיר. אורך התליון 2 סנטימטר

==קישורים חיצוניים==

*[http://webmineral.com/data/Uvarovite.shtml אתר WebMineral]
*[http://www.mindat.org/min-4125.html Mindat אתר Mindat]
*[https://web.archive.org/web/20081221222332/http://mineral.galleries.com/minerals/silicate/uvarovit/uvarovit.htm אתר Mineral Galleries]
*[http://www.minerals.net/mineral/silicate/neso/garnet/uvarovit.htm אתר Minerals Net]
*[http://rruff.geo.arizona.edu/doclib/hom/uvarovite.pdf פרויקט rruf]
* 

==הערות שוליים==

 קטגוריה:גארנט
קטגוריה:נזוסיליקטים
קטגוריה:מינרלים סיליקטיים
קטגוריה:מינרלים
קטגוריה:אבני חן
דקסטר ג'קסון

דקסטר "הלהב" ג'קסון (באנגלית: Dexter "The Blade" Jackson; נולד ב-25 בנובמבר 1969) הוא מפתח גוף מקצועי בארגון IFBB, מר אולימפיה לשנת 2008 ואלוף תחרות ארנולד קלאסיק תשע פעמים, אשר משתתף בתחרויות מאז שנת 1992 ועד היום.

==ביוגרפיה==
התחרות הראשונה של ג'קסון הייתה תחרות NPC בדרום בשנת 1992 שם זכה במקום השלישי בקטגוריית משקל קל.

הוא התחרה לראשונה בתחרויות ארנולד קלאסיק, לילה של אלופים ומר אולימפיה שנת 1992 שם הגיע למקומות שביעי, שלישי ותשיעי בהתאמה.

במר אולימפיה 2007 הגיע ג'קסון למקום השלישי בתחרות ורוב המבקרים אמרו שהוא לא יגיע גבוה יותר. ב-27 בספטמבר 2008 הביס ג'קסון את האלוף הקודם ג'יי קאטלר, והפך לאדם ה-12 שמחזיק בתואר זה.

בנוסף למר אולימפיה, דקסטר הוכתר כאלוף ארנולד קלאסיק 5 פעמים (2005, 2006, 2008, 2013 ,2015) שיא בתחרות הארנולד קלאסיק.

דקסטר הוזכר פעמים רבות במאמרי כושר ופיתוח גוף, כולל תמונת שער למגזין "Muscular Development".
נכון להיום הוא מתגורר בג'קסונוויל, פלורידה.

בפברואר 2019 הגיע דקסטר לישראל למספר ימים בעזרתו של נשיא איגוד נאב״א ומר עולם, יוני האנה. דקסטר הגיע על מנת לתת סמינר על פיתוח גוף ואף עשה אימון עם הקהל הרחב. בנוסף הוא ביקר באתרים הגדולים לתיירות בארץ מאחר שטען כי זהו חלום שמתגשם לבקר בארץ הקודש.

==תחרויות בהם ניצח==
להלן תחרויות בהם ניצח ג'קסון וזכה במקום הראשון:
* 1995, אליפות NPC בארצות הברית, משקל קל-כבד.
* 1998, אליפות צפון אמריקה, משקל קל-כבד ותואר כללי.
* 2002, תחרות גרנד פריקס באנגליה,
* 2003, תחרות הפגנת כוח.
* 2004, תחרות גרנד פריקס באוסטרליה.
* 2004, תחרות איש הברזל.
* 2004, תחרות סן פרנסיסקו פרו.
* 2005, ארנולד קלאסיק.
* 2006, ארנולד קלאסיק.
* 2008, ארנולד קלאסיק.
* 2008, תחרות גרנד פריקס של IFBB, אוסטרליה.
* 2008, תחרות גרנד פריקס של IFBB, ניו זילנד.
* 2008, תחרות גרנד פריקס של IFBB, רוסיה.
* 2008, מר אולימפיה.
* 2013, ארנולד קלאסיק
* 2015, ארנולד קלאסיק

==קישורים חיצוניים==

* 
* [http://www.builtreport.com/jackson.html גלריה באתר מפתחי גוף]

קטגוריה:מפתחי גוף אפרו-אמריקאים
קטגוריה:אמריקאים שנולדו ב-1969
ג'ימי ריצ'רדסון

ג'יימס רוברט ריצ'רדסון (אנגלית: James Robert Richardson; 8 בפברואר 1911 - 28 באוגוסט 1964) היה כדורגלן אנגלי הידוע בעיקר בזכות התקופה שבה שיחק בעמדת החלוץ של ניוקאסל יונייטד.
== ביוגרפיה ==
ריצ'רדסון הצטרף לניוקאסל באפריל 1928 לאחר שקודם לכן שיחק בבליית' ספרטנס. הופעת הבכורה שלו הייתה במשחק הבית נגד בלקברן רוברס ב-4 בספטמבר 1929. האירוע הבולט ביותר בקריירה שלו בניוקאסל היה משחק גמר גביע ה-FA של 1932, נגד ארסנל. שחקני ניוקאסל היו בפיגור 0 - 1 כאשר ריצ'רדסון רדף אחרי הכדור בצד המגרש ומסר אותו מחוץ לקווים לג'ק אלן שהבקיע. שופט המשחק פסק כי הכדור לא חצה את הקו, בניגוד לתצלומים שהתפרסמו לאחר המשחק, ואישר את השער. משחק זה משמש כטיעון עבור התומכים בהכנסת השימוש בטלוויזיה על מנת לסייע לשופטים לקבל החלטות. במרץ 2003 נמכרה בכריסטיס המדליה שריצ'רדסון קיבל בסיום הגמר, תמורת סכום של 6,462 לירות שטרלינג.

במאי 1933 שיחק ריצ'רדסון במדי נבחרת אנגליה נגד נבחרת איטליה ונבחרת שווייץ, והיו אלה שתי הופעותיו היחידות בנבחרת.

באוקטובר 1934 עבר ריצ'רדסון להאדרספילד טאון תמורת סכום של 4,000 לירות שטרלינג. בעונתו השנייה במועדון הוא היה חלק מהסגל שסיים במקום השלישי בליגה, ובעונה שלאחר מכן רק במקום ה-16 כאשר ריצ'רדסון מבקיע 11 שערים וזוכה בתואר מלך השערים של המועדון. ב-1937 הוא חזר לניוקאסל יונייטד, ולאחר מכן הוא שיחק במילוול ובלייטון אוריינט.

==קישורים חיצוניים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני ניוקאסל יונייטד
קטגוריה:כדורגלני האדרספילד טאון
קטגוריה:כדורגלני מילוול
קטגוריה:כדורגלני לייטון אוריינט
קטגוריה:בריטים שנולדו ב-1911
קטגוריה:בריטים שנפטרו ב-1964
הרצל שמואלי

הרצל שמואלי
הרצל שמואלי (1920 – 21 במרץ 2001) היה פרופסור למוזיקולוגיה באוניברסיטת תל אביב, חתן פרס ישראל בתחום המוזיקה לשנת 2001.

==ביוגרפיה==
נולד באיסטנבול ב-1920 ועלה לארץ ישראל ב-1933.
בין השנים 1950–1953 למד מוזיקולוגיה באוניברסיטת ציריך, ובשנת 1953 הוענק לו תואר דוקטור למוזיקולוגיה. בין השנים 1964–1966 שימש כעורך העיתון "גיתית".

בין השנים 1966–1972 שימש שמואלי כמרצה בכיר באוניברסיטת תל אביב בחוג למוזיקולוגיה. בשנת 1972 שימש כפרופסור חבר באוניברסיטה. מ-1971 עד שנת 1974 שימש כראש החוג למוזיקולוגיה; חזר לתפקיד בשנת 1987, ופרש ממנו ב-1989. בשנת 1985 שימש כפרופסור מן המניין באוניברסיטה. פרש לגמלאות כפרופסור אמריטוס.

הרצל שמואלי נפטר ב-21 במרץ 2001, ימים ספורים לאחר שנודע לו על זכייתו בפרס ישראל. הותיר אחריו אישה, בת ושני נכדים.

==כתביו==
* הזמר הישראלי: עיונים בסגנונו, מבנהו ומילותיו, תל אביב: המרכז לתרבות ולחנוך ('הספרייה למוזיקה'), 1971.
* מיכל זמורה-כהן, הרצל שמואלי, המוזיקה – שליחות ובשורה: אבני בנייה לאסתטיקה של המוזיקה; עורך: נח איתן, אור יהודה: דביר, 2007.
* אמנות המוזיקה :ספר הכנה לתיאורית המוזיקה ההסתדרות הכללית של העובדים העברים בארץ ישראל, הוצאת מרכז לתרבות וחנוך ספרייה מוזיקלית ע"ש נסימוב מס'91, תל אביב-מדינת ישראל- תשט"ו
* יהואש הירשברג, הרצל שמואלי - אלכסנדר אוריה בוסקוביץ' : חייו, יצירתו והגותו . עריכה: אביב מלצר, מו"ל - ירושלים: כרמל תשנ"ה 1995

==קישורים חיצוניים==
* 

קטגוריה:בוגרי אוניברסיטת ציריך
קטגוריה:זוכי פרס ישראל למוזיקה
קטגוריה:אמנים ישראלים
קטגוריה:ישראלים ילידי טורקיה
קטגוריה:סגל אוניברסיטת תל אביב: מוזיקה
קטגוריה:אנשי העלייה החמישית
קטגוריה:מוזיקולוגים ישראלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1920
קטגוריה:ישראלים שנפטרו ב-2001
גליקוגנוליזה

גליקוגנוליזה (מיוונית, ליזיס = פירוק) היא התהליך הביוכימי של פירוק גליקוגן, על ידי הסרת יחידה של גלוקוז מזורחן, ליצירת גלוקוז-1-פוספט ההופך לגלוקוז-6-פוספט, תוצר ביניים של הגליקוליזה. 

גליקוגנוליזה מתרחשת ברקמות שריר ובכבד, שם יש מאגרי גליקוגן, כתוצאה מגירוי הורמונלי של אפינפרין או גלוקגון (פפטיד המשתחרר מהלבלב כתגובה לרמות גלוקוז נמוכות בתאי אלפא של איי לנגרהנס). 
*תאי כבד מסוגלים לפרק את הגלוקוז-6-פוספט בגליקוליזה או להסיר את קבוצת הפוספט בעזרת האנזים גלוקוז-6-פוספטאז ולשחרר את הגלוקוז החופשי לזרם הדם משם ינוצל על ידי תאים אחרים.
* תאי שריר אנושיים אינם כוללים גלוקוז-6-פוספטאז וממילא לא ישחררו את הגלוקוז אלא ינצלו אותו בתהליך גליקוליזה.

גליקוגנוליזה יכולה לספק את צורכי הגלוקוז של אדם בוגר עד 12-18 שעות, אז מאגרי הגליקוגן של הגוף נגמרים. 

אחד מטיפולי החירום המקובלים למצב של היפוגליקמיה (רמת סוכר נמוכה בדם), במקרים בהם לא ניתן לתת סוכר דרך הפה, הוא מתן הורמון גלוקגון בעירוי, מה שמזרז את תהליך הגליקוגנוליזה ומעלה את רמת הגלוקוז בדם.

==קישורים חיצוניים==

* 

קטגוריה:מטבוליזם
קטגוריה:מסלולים מטבוליים
לילה של אלופים

מלווין אנתוני, זוכה התחרות בשנת 2004
לילה של אלופים (באנגלית: Night of Champions, בקיצור: NOC) היא תחרות פיתוח גוף הנערכת בכל שנה בניו יורק.

התחרות לילה של אלופים החלה בשנת 1978 והיא נחשבת לאחד מהאירועים היוקרתיים בין אירועי פיתוח הגוף המקצועיים. חמשת הפיינליסטים בתחרות מוכשרים אוטומטית לתחרות מר אולימפיה.

במקור התחרות נערכה לגברים בלבד, אך בשנת 2003 הוספה תחרות פיתוח הגוף לנשים, ותחרות תזונה וכושר התווספה.
לילה של אלופים ממשיכה בשנת 2004 עם תחרות פיתוח הגוף אך תחרות תזונה וכושר בוטלה.

בשנת 2005 הוחלף שם התחרות ל"New York Pro" (בתרגום חופשי: המקצוען של ניו יורק), תחרויות תזונה וכושר התקיימו תחת השם הנ"ל מאז 2002 אך שתיהן התקיימו כאירועים נפרדים לחלוטין בתאריכים שונים.

קטגוריה:פיתוח גוף
קטגוריה:תחרויות פיתוח גוף
המקצוען של ניו יורק

המקצוען של ניו יורק (באנגלית: New York Pro Championship) היא תחרות פיתוח גוף מקצועית כמו כן תחרות תזונה וכושר נפרדת.

עד לשנת 2005 התחרות נקראה לילה של אלופים, תחרות התזונה וכושר נערכה תחת השם New York Pro מאז 2002 אך למעשה היא נפרדת לחלוטין מתחרות פיתוח הגוף ואף נערכת בתאריך שונה.

==זוכי התחרות==
{|
|-valign="top"
|
{| class="wikitable"
! שנה !! פיתוח גוף גברים !! פיתוח גוף נשים !! תזונה !! גזרה
|-
| 2005 || דארם צ'ארלס || רוסמרי ג'נניגס || קים קליין || דאוונה מדינה
|- style="background-color: #EFEFEF;"
| 2006 || פיל הלף || לא נערכה || ג'ולי צ'יילדס ||ג'סיקה פאקסון
|-
| 2007 || בראנץ' וורן || לא נערכה || טרייסי גרינווד || זיוויל ראודניס 
|- style="background-color: #EFEFEF;"
| 2008 || קאי גרין || קטי לפרנקויס || היידי פלצ'ר || לא נערכה 
|}
|}
==ראו גם==
*מר אולימפיה
*ארנולד קלאסיק
*אליפות היקום
*לילה של אלופים
*מאסטרס אולימפיה
*אליפות העולם בפיתוח הגוף לחובבנים

== קישורים חיצוניים==
*[http://www.bodybuilding.com/fun/2007ifbbnypro.htm תוצאות התחרות באתר מפתחי גוף] 

קטגוריה:תחרויות פיתוח גוף
כיסא בועה

"כיסא בועה" הוא כיסא שנוצר על ידי המעצב הפיני אירו ארניו (Eero Aarnio).

בשונה מכיסאות אחרים, מאופיין הכיסא בתלייה על ידי כבל מן התקרה, דבר המדגיש את צורתו העגולה של המושב, הדומה לבועת סבון. הכיסא מהווה דוגמה בולטת לעיצוב המודרניסטי הפיני בשנות השישים של המאה ה-20.

על פי ארניו עיצובו של הכיסא נבע מן הפונקציונליות שאותה ביקש לייחס לכיסא - "לאחר שיצרתי את 'כיסא הכדור' (Ball Chair), רציתי להביא את האור לתוכו, ולכן עלה בי הרעיון לכדור שקוף שבו נכנס האור מכל הכיוונים. החומר המתאים היחידי לכך הוא אקריליק, המחומם ומנופח לצורת הדומה לבועת סבון".

==בתרבות==
* בסרט "גיימר"
* בסדרה "גאליס"

==ראו גם==
* כיסא כדור

==קישורים חיצוניים==

* [https://web.archive.org/web/20090122052745/http://eero-aarnio.com/23/Objects/Bubble_Chair.htm כיסא בועה] באתר חברת Adelta 

בועה
קטגוריה:מוצרי עיצוב
קטגוריה:פינלנד: המצאות
קטגוריה:כדורים
גליקוגנזה

גליקוגנזה הוא התהליך הביוכימי של סינתזת גליקוגן, בו יחידות גלוקוז מתווספות לשרשרת גליקוגן. התהליך משופעל על ידי אינסולין המופרש בעקבות רמות גלוקוז גבוהות, כגון אחרי ארוחה מרובת פחמימות.

==שלבים==
* גלוקוז הופך לגלוקוז-6-פוספט על ידי גלוקוקינאז או הקסוקינאז.
* גלוקוז-6-פוספט הופך לגלוקוז-1-פוספט על ידי פוספו-גלוקו-מוטאז, דרך תוצר הביניים, גלוקוז-6,1-פוספט.
* גלוקוז-1-פוספט הופך ל-UDP-גלוקוז על ידי יורידיל-טרנפראז היוצר גם פירופוספט העובר הידרוליזה על ידי פירופוספטאז ליצור 2 מולקולות זרחן.
* מולקולות גלוקוז נאספות בשרשרת על ידי גליקוגן-סינתאז, הדורש קיום שרשרת תחל ראשונית (נוצרת על ידי גליקוגנין).
* סיעופים נוצרים על ידי אנזים סיעוף [amylo-α(1:4)->α(1:6)transglycosylase] המעביר את סוף השרשרת לאמצע בקשר אלפא-1:6, משם השרשרת ממשיכה לגדול בקשרי 1:4.
==קישורים חיצוניים==

* 

קטגוריה:מטבוליזם
קטגוריה:מסלולים מטבוליים
פרנץ טונדר

פרנץ טונדר (בגרמנית: Franz Tunder; 1614 – 5 בנובמבר 1667) היה מלחין ונגן עוגב גרמני מראשית תקופת הבארוק עד לאמצעה. הוא היווה חוליה מקשרת חשובה בין סגנון הבארוק הגרמני המוקדם, שהתבסס על מודלים ונציאניים, לסגנון הבארוק המאוחר יותר, שהגיע לשיאו ביצירותיו של יוהאן סבסטיאן באך; נוסף לכך, מילא תפקיד חשוב בפיתוח הקנטטה הכוראלית.

== ביוגרפיה ==

על פי מחקר עדכני, טונדר נולד בליבק ולא בבאנסדורף או בורג באי פמארן, כפי שסברו חוקרים קודמים. לא הרבה ידוע על שנותיו הראשונות, פרט לכך שנחשב למוכשר די הצורך להתקבל בגיל 18 לעבודה כנגן העוגב בחצרו של פרידריך השלישי, דוכס הולשטיין-גוטורף בטירת גוטורף שבשלזוויג. שנים אחדות קודם לכן נסע לאיטליה בחברת יוהאן הקלאואר, ויש סבירות להנחה שלמד אצל ג'ירולאמו פרסקובלדי בהיותו בפירנצה. (יוהאן מאתזון קבע שכך היה, אך חוקרים מאוחרים יותר חולקים עליו בנקודה זו).

בין 1632 ל-1641 עבד טונדר בגוטורף כ"נגן עוגב ראשי" (Hoforganist). ב-1641 התמנה לנגן העוגב הראשי בכנסייה (הלותרנית) העיקרית של ליבק, ה"מריינקירכה", כממשיכו של פטר האסה. ב-1647 היה גם למנהלן ולגזבר הכנסייה. במשרה זו התמיד עד סוף חייו. מחליפו היה דיטריך בוקסטהודה, שנשא לאישה את בתו של טונדר, מרגרתה, בשנת 1668. 

טונדר החל במסורת של "ערביות מוזיקליות", סדרה ארוכה של קונצרטים פתוחים לקהל במריינקירכה, שהמורכבים ביותר ביניהם היו לפני חג המולד. הראשון בסדרת הקונצטים האלה התקיים ב-1646. נראה, שבמקורם היו הקונצרטים האלה מופעי עוגב, שנועדו לאנשי העסקים שהתכנסו בעיר לקראת הפתיחה השבועית של הבורסה. הקונצרטים הללו נמשכו במאות ה-17 וה-18; הם נבדלו מקונצרטים אחרים בכך שהכניסה אליהם הייתה ללא תשלום (כיוון שנערכו בכנסייה), ובכך שהמקור למימונם הייתה הקהילה העסקית.

==הנצחה==
*1990 - האסטרואיד 7871 נקרא על שמו - האסטרואיד "טונדר".

== יצירותיו ==

לצד היינריך שיידמן ומתיאס וקמן היה טונדר חבר חשוב באסכולת העוגב הצפון-גרמנית; עם זאת, רק יצירות ספורות נשמרו ממכלול תפוקתו. 

יצירות לעוגב
14 יצירות לעוגב הכוללות: פרלודים ופוגות, קנצונה, כוראל-פרלודים, כוראל-וריציות, כוראל-פנטסיות.

יצירות קוליות:
17 יצירות קוליות, חלקן בלטינית וחלקן בגרמנית.

== לקריאה נוספת ==
<div style="direction: ltr;">
*Georg Karstädt, "Franz Tunder", The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. 
*Manfred Bukofzer, Music in the Baroque Era. New York, W.W. Norton & Co., 1947. 
*Kerala J. Snyder: "Franz Tunder", Grove Music Online ed. L. Macy (Accessed September 6, 2005), [http://www.grovemusic.com (subscription access)]
</div>
* גיאורג קרשטדט, "פרנץ טונדר", "מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980.
* מנפרד בוקופצר, "מוזיקה בתקופת הבארוק", ניו יורק, נורטון ושות' 1947.
* קראלה ג. סניידר: "פרנץ טונדר", מילון גרוב המקוון בעריכת ל. מייסי.

==קישורים חיצוניים==

קטגוריה:מלחינים גרמנים
קטגוריה:נגני עוגב גרמנים
קטגוריה:מלחינים מתקופת הבארוק
קטגוריה:ילידי 1614
קטגוריה:נפטרים ב-1667
דומנאל דון

דומנאל דון (בגאלית סקוטית: Domnall Donn מת בשנת 696) היה מלך דאל ריאטה החל משנת 683 או 693 ועד פטירתו.

דומנאל היה בנו של קונאל קראנדומנה, אולם לא ברור אם מלך על דאל ריאטה כולה או שמא מלך רק על קנל נ'גבריין (שבט גבריין).

על פי "דברי ימי אלסטר" מת דומנאל בשנת 696, אולם לא מצוין תוארו. דומנאל מוזכר ב"דואן אלבאנאך" וכן מצוין כי מלך 13 שנים - דבר בלתי סביר. ייתכן ושלט במקביל לאחיו מאל דואין מק קונאל או ששלט שלוש שנים בלבד.

לאחר מותו עלה לשלטון פרכאר פוטה מקנל לואירן (שבט לואיירן). השליט הידוע הבא של שבט גבריין הוא אאוכאיד מק דומאנגארט.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-696
גאיסקה מנדייטה

גאיסקה מנדייטה סבאלה (בבסקית: Gaizka Mendieta Zabala; נולד ב-27 במרץ 1974 בבילבאו, חבל הבסקים שבספרד) הוא כדורגלן עבר בסקי, ששיחק בעמדת הקשר.

== קריירה ==
את הקריירה המקצוענית החל מנדייטה בקבוצה קאסטיון מהליגה הספרדית השנייה. לאחר עונה אחת בלבד בקבוצה עבר מנדייטה לוולנסיה מהליגה הבכירה, כשבעונה הראשונה שיחק בעיקר בקבוצת המילואים של הקבוצה. את הופעת הבכורה בקבוצה הראשית של המועדון ערך לקראת סיום העונה, ביוני 1993. מנדייטה החל להשתלב בקבוצה, ובעונת 1995/1996 כבר שיחק ב-34 מתוך 42 משחקי המועדון. בקיץ 1996 שיחק עם הנבחרת הצעירה של ספרד באליפות אירופה עד גיל 21 וסיים עמה במקום השני בטורניר. באותו קיץ גם היה בסגל נבחרת ספרד באולימפיאדת אטלנטה.

את הפריצה הגדולה ערך מנדייטה בעונת 1997/1998, תחת מאמן הקבוצה החדש, קלאודיו ראניירי. ב-30 משחקי ליגה כבש מנדייטה 10 שערים וקיבל זימון לנבחרת ספרד במרץ 1999. בסוף עונת 1998/1999 זכה מנדייטה בתואר ראשון, כשוולנסיה ניצחה את אתלטיקו מדריד בגמר גביע המלך.

בעונת 1999/2000 המשיך מנדייטה להשתפר, הפעם עם הקטור קופר כמאמן הקבוצה. הוא כבש 13 שערים בליגה, זכה עם הקבוצה בסופרקאפ הספרדי והגיע עם המועדון עד לגמר ליגת האלופות, שם נכנעה ולנסיה 3-0 לריאל מדריד. מנדייטה זכה בסיום העונה בתואר "קשר השנה באירופה". יכולתו העניקה לו גם מקום בסגל נבחרת ספרד לקראת יורו 2000, בו הודחה בשלב רבע הגמר.

בעונה שלאחר מכן, עונת 2000/2001, ולנסיה הגיעה לגמר ליגת האלופות פעם נוספת. במשחק הפסידה לבאיירן מינכן בתום דו-קרב בעיטות עונשין. גם בעונה זו זכה מנדייטה בתואר "קשר השנה באירופה". שתי הזכיות הרצופות של מנדייטה בתואר היוקרתי הפכו אותו לאחד השחקנים המבוקשים באירופה, ובסופו של דבר חתם מנדייטה בקבוצת לאציו האיטלקית תמורת סכום של 29 מיליון ליש"ט - אחת ההעברות היקרות ביותר בהיסטוריה של הכדורגל.

למרות עונה בינונית בסרייה א', זומן מנדייטה לסגל נבחרת ספרד לקראת מונדיאל 2002. לאחר הטורניר הושאל מנדייטה לעונה לברצלונה, ועונה אחריה הושאל למידלסברו, איתה זכה בגביע הפוטבול ליג (תואר ראשון בתולדות המועדון). בסיום עונת ההשאלה במידלסברו נקנה כרטיסו מלאציו על ידי המועדון האנגלי.

בעונותיו האחרונות סבל מנדייטה מפציעות רבות, בעקבותיהן איבד את מקומו בקבוצה. גם סכסוכים עם מאמן הקבוצה גארת' סאות'גייט לא תרמו למצבו. למרות שמועות על חזרה לספרד, נשאר מנדייטה במידלסברו להילחם על מקומו בקבוצה. את משחקו האחרון במידלסברו ערך מנדייטה ב-26 בדצמבר 2006.

לפי עיתון ספרדי מנדייטה הודיע כי יפרוש ממשחק עם תום חוזהו במידלסברו בסיום עונת 2007/2008, אך מנדייטה דחה את הטענות האלה. הוא הודיע כי הוא ומשפחתו מאושרים מהמגורים באזור וכי הוא רוצה לשחק בקבוצה נוספת מצפון מזרח אנגליה. מנדייטה שוחרר ממידלסברו ב-13 במאי 2008, ולאחר שלא מצא אף קבוצה החליט לפרוש מכדורגל.

==קישורים חיצוניים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:כדורגלני קאסטיון
קטגוריה:כדורגלני ולנסיה
קטגוריה:כדורגלני לאציו
קטגוריה:כדורגלני ברצלונה
קטגוריה:כדורגלני מידלסברו
קטגוריה:כדורגלני נבחרת ספרד
קטגוריה:בילבאו: כדורגלנים
קטגוריה:כדורגלנים באולימפיאדת אטלנטה (1996)
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:ספרדים שנולדו ב-1974
וילף קופינג

וילפרד "וילף" קופינג (אנגלית: Wilfred "Wilf" Copping; 17 באוגוסט 1909, בארנסלי - יוני 1980, סאות'אנד-און-סי) היה כדורגלן אנגלי ששיחק בעמדת הקשר.
== קריירה ==
קופינג לא הצליח להתקבל למועדון הכדורגל בארנסלי שייצג את עיר מגוריו, ובמשך תקופה מסוימת הוא עבד ככורה במקביל למשחקים במידלקליף רוברס. ב-1929 הוא הצטרף ללידס יונייטד, ערך את הופעת הבכורה שלו בתחילת עונת 1930/1931, ותוך זמן קצר הפך לקשר האחורי הבכיר במערך המשחק של המועדון.

קופינג וחברו למועדון בילי פרנס ערכו את הופעת הבכורה שלהם בנבחרת אנגליה במשחק נגד נבחרת איטליה ב-13 במאי 1933. קופינג השתתף ב-160 משחקי ליגה במדי לידס במשך חמש עונות, ובמקביל השתתף בשישה משחקים במדי הנבחרת.

בקיץ 1934 הוחתם קופינג בארסנל תמורת סכום של 8,000 לירות שטרלינג, והיה אמור להחליף את בוב ג'ון. קופינג הפך מיד לקשר השמאלי הבכיר של ארסנל. הוא ערך את הופעת הבכורה שלו במשחק נגד פורטסמות' ב-25 באוגוסט 1934, והיה שחקן הרכב קבוע עד שנפצע בברכו במשחק נגד אברטון בשלהי העונה. למרות זאת קופינג נותר על המגרש, וסייע למועדון לנצח במשחק שהבטיח את הזכייה באליפות לעונת 1934/1935. 

קופינג התאושש מהפציעה והמשיך לשחק עבור ארסנל; הוא השתתף ביותר מ-35 משחקים בכל אחת מארבע העונות הבאות. בזמן ששיחק בארסנל המועדון זכה בגביע ה-FA בעונת 1935/1936, באליפות נוספת בעונת 1937/1938, ופעמיים במגן הצדקה. קופינג המשיך לשחק גם בנבחרת, והיה אחד משבעת השחקנים של ארסנל שפתחו במשחק נגד נבחרת איטליה בנובמבר 1934, המכונה מאז "הקרב על הייבורי". קופינג זכה בתואר השחקן המצטיין של המשחק. בסך הכל הוא השתתף ב-20 משחקים במדי הנבחרת בין 1933 ל-1939.

קופינג היה שחקן הרכב בארסנל עד מרץ 1939; בתחילת מלחמת העולם השנייה הוא ביקש להשתחרר מארסנל כיוון שרצה לחזור עם משפחתו לצפון אנגליה. הנהלת ארסנל הסכימה לשחררו, והוא חתם פעם נוספת בלידס יונייטד. קופינג הספיק להשתתף ב-189 משחקים במדי ארסנל. הוא השתתף בשאר המשחקים של עונת 1938/1939 במדי לידס יונייטד, אך המלחמה פרצה בספטמבר 1939 וכל משחקי הכדורגל הרשמיים בוטלו. קופינג התגייס לצבא הבריטי בתחילת המלחמה, שירת בצפון אפריקה, ובסופו של דבר הגיע לדרגת סרג'נט מייג'ור. מדי פעם הוא השתתף במשחקים לא רשמיים במדי לידס, אך פרש סופית ב-1942.

קופינג היה ידוע כשחקן קשוח וחזק; אף על פי שכינויו היה "איש הברזל", הוא מעולם לא ספג אזהרה או הורחק מהמגרש.

לאחר המלחמה עסק קופינג באימון גופני ובאימון רגיל במספר מועדונים, כולל בירשחוט מבלגיה, סאות'נד יונייטד, בריסטול סיטי וקובנטרי סיטי. הוא פרש וחזר להתגורר בסאות'אנד-און-סי.

הנהלת הפוטבול ליג החליטה להכריז על קופינג כאחד מ-100 השחקנים הטובים ביותר בתולדותיה כחלק מחגיגות המאה להקמתה.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

==קישורים חיצוניים==

* [http://www.leedsfans.org.uk/leeds/players/82.html פרופיל] באתר אוהדים של לידס יונייטד
* [http://www.englandstats.com/playerreport.php?pid=258 פרופיל] באתר Englandstats
* [https://web.archive.org/web/20080620015405/http://www.englandfc.com/Profiles/php/PlayerProfileByName.php?id=261 פרופיל] Englandfc

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני לידס יונייטד
קטגוריה:כדורגלני ארסנל
קטגוריה:מאמני כדורגל אנגלים
קטגוריה:בריטים שנולדו ב-1909
קטגוריה:בריטים שנפטרו ב-1980
קארל שוורצנברג

קארל שוורצנברג, 2015
קארל יוהנס נפומוק יוזף נורברט פרידריך אנטוניוס וראטיסלאב מנה פון שוורצנברג (בצ'כית: Karel Schwarzenberg; בגרמנית: Karl Johannes Nepomuk Josef Norbert Friedrich Antonius Wratislaw Mena von Schwarzenberg; ) היה בן אצולה ופוליטיקאי צ'כי. בתפקידו האחרון כיהן כשר החוץ של הרפובליקה הצ'כית.

==חייו==
שוורצנברג נולד בפראג והוא נצר למשפחות האצולה שוורצנברג (מצד אביו) ופירסטנברג (מצד אמו). לאחר תחילת השלטון הקומוניסטי בצ'כוסלובקיה ב-1948, עברה משפחתו לאוסטריה. הוא למד משפטים באוניברסיטאות וינה, גראץ ומינכן, והחל מ-1965 החל לעסוק בניהול אחוזות באוסטריה ובבוואריה.

ב-1984 נבחר לכהן כנשיא ועדת הלסינקי לזכויות אדם. על פעילותו בוועדה קיבל ב-1989 את פרס זכויות האדם של מועצת אירופה, פרס שחלק עם לך ואלנסה. לאחר בחירתו של ואצלב האוול לנשיא צ'כוסלובקיה ב-1990 שימש כיועצו, עד שזה התפטר מתפקידו ב-1992. לאחר ההתפטרות, שב לעסוק בניהול אחוזות, הפעם במחוז דרום בוהמיה.

ב-2004 שב לחיים הפוליטיים, כשנבחר לכהן כסנטור כנציג מחוז הבחירה השישי של פראג, מטעם המפלגה הירוקה הצ'כית. הוא היה חבר בוועדת הסנאט לענייני האיחוד האירופי ובמשלחות הפרלמנט לנאט"ו ולמועצת אירופה. ב-2006 מונה ליו"ר ועדת החוץ והביטחון של הסנאט.

בשנת 2007 מונה שוורצנברג לשר החוץ בממשלתו של מירק טופולנק. נשיא צ'כיה, ואצלב קלאוס הביע באופן יוצא דופן התנגדות למינוי, בטענה שקשריו של שוורצנברג באוסטריה עלולים למנוע ממנו לייצג באופן ראוי את האינטרס הצ'כי. ראש הממשלה טופולנק עמד על כך שימונה, אך כפשרה, מונה שר החוץ היוצא, אלכסנדר וונדרה, לתפקיד סגן ראש הממשלה והשר לענייני האיחוד האירופי, בעוד שוורצנברג הופקד על יחסי החוץ של צ'כיה עם שאר העולם. ביקורת נוספת על מינויו נמתחה מתוך מפלגתו, לאחר שבתחילה הודיע שלא יישב בממשלה אחת עם השר לפיתוח אזורי, יז'י צ'ונק, שנחשד בשחיתות, אך בסופו של דבר נכנס לתפקידו, כדי למנוע את פירוק הקואליציה.

כשר חוץ, חתם שוורצנברג על הסכם עם קונדוליזה רייס, המאפשר הצבת מערכות הגנה מפני טילים ארוכי טווח על אדמת צ'כיה. בדצמבר 2008 הביע תמיכה בפעולות ישראל במבצע עופרת יצוקה. בשנת 2009 נפלה ממשלתו של טופולנק בהצבעת אי אמון, ושוורצנברג עזב את המשרד, אך הוא שב אליו כעבור שנה, עם ניצחונו של פטר נצ'אס בבחירות שנערכו ב-2010. שוורצנברג סיים את כהונתו השנייה כשר החוץ עם התפטרותו של פטר נצ'אס.

לאחר סיום כהונתו התמודד לנשיאות צ'כיה, אולם בפועל הפסיד את ההתמודדות לראש הממשלה הצ'כי לשעבר, מילוש זאמן.

===חייו האישיים===
שוורצנברג נישא ב-1967 לתרזיה פון הארדג, ולשניים נולדו שלושה ילדים. הם התגרשו ב-1988 ונישאו מחדש ב-2008. שוורצברג החזיק גם באזרחות שווייצרית.

==קישורים חיצוניים==

* 

* [http://www.mzv.cz/jnp/en/about_the_ministry/karel_schwarzenberg.html קארל שוורצנברג] באתר משרד החוץ הצ'כי
* [http://www.prague.net/karel-schwarzenberg קארל שוורצנברג] באתר prague.net

== הערות שוליים ==

קטגוריה:שרי החוץ של צ'כיה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אבירי מסדר מלטה
קטגוריה:פוליטיקאים צ'כים
קטגוריה:צ'כים ממוצא גרמני
קטגוריה:מיליארדרים אירופאים
קטגוריה:מעוטרי אות האריה הלבן
קטגוריה:מקבלי עיטור מסדר ההצטיינות של הרפובליקה של פולין
קטגוריה:צ'כוסלובקים שנולדו ב-1937
קטגוריה:צ'כים שנפטרו ב-2023
בידזינה איוואנישווילי

בידזינה איוואנישווילי, ראש ממשלת גאורגיה בשנים 2013-2012, צילום משנת 2012
בּידזינָה איוואנישווילי (בגאורגית: ბიძინა ივანიშვილი; עד לשנת 2011 נודע למשך שנים רבות בשם בוריס איוואנישווילי; נולד ב-18 בפברואר 1956 בגאורגיה) הוא איש עסקים ופוליטיקאי גאורגי שכיהן כראש ממשלת גאורגיה בשנים 2013-2012. הוא אוליגרך, ובמרץ 2012 הוערך הונו על ידי "פורבס" בכ-6.4 מיליארד דולר.

==ביוגרפיה==
בשנת 1980 הוא סיים לימודי כלכלה באוניברסיטת טביליסי ובשנת 1986 קיבל תואר דוקטור.

איוואנישווילי עשה את הונו הגדול בעסקאות בתחום הבנקאות והמתכת. המגזין "פורבס" תיאר את הדרך שעשה להגדלת הונו ב"קניית חברות שאף אחד לא רצה בהן, בעשרות מיליוני דולרים, כפי שעשו אוליגרכים אחרים, ומכירתן במיליארדים". את הונו ההתחלתי עשה בשנות השמונים על ידי ייבוא מחשבים וטלפונים עם חיוג צלילים, לרוסיה. מוצרים שהיו בזמנו מבוקשים מאוד ברוסיה. 

את בניית האימפריה שלו הוא החל בשנות התשעים. יחד עם שותפו ויטלי מילקין, הקים איוואנישווילי את "רוסיסקי קרדיט בנק ברוסיה", שהוא הנכס הגדול ביותר שלו גם כיום. במהלך השנים מכר חברות ועסקים רבים שהצטברו אצלו במהלך הפרטת המדינה (רוסיה). את הפדיון השקיע בשוק המניות הרוסי. במהלך פעילותו השקיע במלונות, רשת חנויות דראגסטור הנקראות "דוקטור סטולטוב". הוא יזם פרויקט של הפיכת שטח של אחד המפעלים במרכז מוסקבה לקומפלקס בנייני מגורים יוקרתיים. בניית המבנים הראשונים בפרויקט זה צפויה להסתיים בשנת 2011/2012. 

כיום הוא מתגורר בטביליסי שבגאורגיה. הוא הקים מפלגה חדשה, חלום גאורגי, והתמודד בראשותה בבחירות 2012. מ-25 באוקטובר 2012 עד 20 בנובמבר 2013 כיהן איוואנישווילי כראש ממשלת גאורגיה. בנובמבר 2013 ויתר על ראשות הממשלה לטובת שר הפנים איראקלי גריבאשוולי בן ה-32, שנתמך על ידיו.

איוואנישווילי נשוי ואב לארבעה ילדים.

== קישורים חיצוניים ==

* 

* [http://www.forbes.com/profile/boris-ivanishvili/ בוריס איוואנישווילי], אתר פורבס (2012) 
* 

קטגוריה:ראשי ממשלת גאורגיה
קטגוריה:אנשי עסקים גאורגים
קטגוריה:מיליארדרים אסייתים
קטגוריה:גאורגים שנולדו ב-1956
איתמר וילנר

איתמר וילנר (נולד ב-27 בינואר 1947) הוא פרופסור אמריטוס לכימיה באוניברסיטה העברית בירושלים, הנחשב לאחד המדענים המובילים בעולם בננוטכנולוגיה וביוננוטכנולוגיה בפרט. חתן פרס ישראל לחקר הכימיה לשנת 2002 וחתן פרס רוטשילד במדעי הכימיה לשנת 2008.

==ביוגרפיה==
וילנר נולד בשנת 1947 בבוקרשט, רומניה לאלברט ויוהנה, ועלה עם משפחתו לארץ ב-1950. גדל בנס ציונה ולמד בתיכון דה שליט ברחובות. התגייס לחיל התותחנים ב-1968, והוא רס"ן במילואים.

בשנת 1968 קיבל תואר בוגר אוניברסיטה בכימיה ובפיזיקה מטעם האוניברסיטה העברית בירושלים. ב-1973 קיבל תואר מוסמך בכימיה מטעם אוניברסיטה זו. ב-1978 קיבל תואר דוקטור בכימיה.

ב-1997 התקבל כעמית האגודה האמריקנית לקידום המדע וב-2015 התמנה ליושב ראש החטיבה למדעי הטבע באקדמיה הישראלית למדעים.

נשוי לבלהה ואב לשתי בנות. סב ל-5 נכדים.

== מחקריו ==
רוב מחקריו מתמקדים באלקטרוניקה המולקולרית וביואלקטרוניקה. עבודתו המחקרית עוסקת בהרכבת מערכים מולקולריים, מאקרומולקולריים וביומולקולריים על-פני משטחים ובהפעלת המרכיבים הכימיים באמצעות אותות חשמליים ואותות אופטיים. הוא הצליח לפתח מערכות מולקולריות וביומולקולריות שהן כיום נדבך מרכזי של האלקטרוניקה והאופטואלקטרוניקה המולקולרית והביומולקולרית.

וילנר ביצע מחקר חלוצי וביסס מושגים וגישות יסודיות בתחום הביואלקטרוניקה. מחקריו בהפעלה חשמלית ואופטית של אנזימים, נוגדנים ו-DNA משמשים כלים בפיתוחים שונים. מחקרים אלה הציגו פתרונות מדעיים מקוריים להכנת ביוסנסורים חדשים. הוא פיתח טכניקות ליצירת מבנים מולקולריים עם תכונות כימיות שימושיות, לדוגמה: חיישנים רגישים שיכולים לגלות את כל הסוגים של חומרי הנפץ הקיימים. כמו כן, הצליח ליצור ארכיטקטורות מולקולריות הפועלות כמערכי חישה, כמכונות מולקולריות, כהתקנים אופטואלקטרוניים וכמערכות פוטוסינתטיות מלאכותיות ליצירת דלקים באמצעות אור שמש על ידי פענוח מנגנוני ההתארגנות של החומרים וקביעת התכונות הכימיות שלהם.

וילנר פרסם מאמרים מדעיים רבים. הוא שימש יועץ למשרד האנרגיה של ארצות הברית לבקרת פרויקטים של המחקר הבסיסי בנושא האנרגיה, וייצג את ישראל בגופים מדעיים שונים באירופה ובעולם.

==פרסים והוקרה==
* 1986 - פרס ברגמן
* 1991 - דוקטור לשם כבוד של אוניברסיטת אוסקה ביפן
* 1993 - פרס קולטהוף, הטכניון, חיפה
* 1998 - פרס מקס פלאנק למחקר בינלאומי, גרמניה
* 2001 - פרס החברה הישראלית לכימיה
* 2002 - פרס ישראל לחקר הכימיה
* 2008 - פרס רוטשילד
* 2009- נבחר לאקדמיה הגרמנית הלאומית למדעים לאופולדינה
* 2013-ACS nano lectureship award

==קישורים חיצוניים==

* 
* [http://www.emetprize.org/הזוכים-בפרס/מדעים-מדויקים/כימיה/פרופ-איתמר-וילנר ביוגרפיה של איתמר וילנר], אתר פרס א.מ.ת
* [http://science.huji.ac.il/he/congratulations פרסים והוקרה], אתר האוניברסיטה העברית בירושלים
* [https://www.academy.ac.il/Index2/Entry.aspx?nodeId=752&entryId=18252 כרטיס אישי של איתמר וילנר], באתר האקדמיה הלאומית הישראלית למדעים
* 

== הערות שוליים ==

קטגוריה:זוכי פרס רוטשילד
קטגוריה:זוכי פרס ישראל לכימיה
קטגוריה:כימאים ישראלים
קטגוריה:ישראלים ילידי רומניה
קטגוריה:בוגרי תיכון דה שליט
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:חברי האקדמיה הלאומית הישראלית למדעים
קטגוריה:ישראלים שנולדו ב-1947
זוראן פלאניניץ'

זוראן פלאניניץ (בסרבו-קרואטית: Zoran Planinić; נולד ב-12 בספטמבר 1982 במוסטאר, בוסניה והרצוגבינה הסוציאליסטית, יוגוסלביה) הוא כדורסלן עבר קרואטי ממוצא בוסני, אשר שיחק בעמדות הרכז והקלע.

== קריירת מועדונים ==
זוראן פלאניניץ' החל לשחק במחלקת הנוער של דוברבה זאגרב. בגיל 17 הוביל את הקבוצה הבוגרת לחצי גמר הפלייאוף של הליגה הקרואטית בה הפסיד עם קבוצתו לציבונה זאגרב, הישג זה הוביל אותו להיבחר בסיום העונה לחמישיית העונה ולשחקן הצעיר של השנה בליגה הקרואטית.

שנה לאחר מכן, ציבונה זאגרב חשקה בשירותיו והחתימה אותו לשלוש עונות בעקבות הישגיו בעונה אשתקד וכן עקב יכולתו כנגדה בשלב חצי הגמר של משחקי הפלייאוף בליגה הקרואטית. 

פלאניניץ' השתלב היטב בציבונה זאגרב, והפך לאחד הרכזים והקלעים הטובים ביורוליג והציג יכולת טובה שהתבטאה פעמיים בזכייה באליפות קרואטיה ובגביע הקרואטי, ואף כן גם בזכייה בתואר השחקן המצטיין בליגה הקרואטית של עונת 2001/02.

בשנת 2003 פלאניניץ' נרשם לדראפט ה-NBA ונבחר במקום ה-22 הכללי על ידי הניו ג'רזי נטס שבה שיחק במשך שלוש עונות שבהן השיג ממוצעים של 4 נקודות, 1.4 ריבאונדים ו-1.1 אסיסטים למשחק. עקב מעמדו בקבוצה שהתבטא במיעוט דקות ובחוסר הזדמנויות לשחק החליט לסיים את דרכו בקבוצה וכן את קריירת ה-NBA שלו.

לאחר שבועות בודדים, פלאניניץ' חתם בקבוצה הספרדית טאו ויטוריה. הוא שותף באופן מלא במשחקיה, ונחשב לאחד משחקני המפתח של המועדון. הוא הוביל ביחד עם טיאגו ספליטר את טאו לפסגת הכדורסל הספרדי והאירופי כאשר זכה עימה באליפות ספרד, פעמיים בגביע הספרדי ובסופר קאפ הספרדי ולשתי העפלות רצופות לפיינל פור היורוליג.

ב-25 ביוני 2008, פלאניניץ' חתם ל-2 עונות עם צסק"א מוסקבה.

ב-17 ביוני 2010, פלאניניץ' חתם ל-2 עונות עם אופציה לעונה נוספת עם חימקי מוסקבה.

==נבחרת קרואטיה==
פלאניניץ' חבר בסגל הנבחרת הלאומית של קרואטיה משנת 2001 מאז זומן לאליפות העולם לנבחרות צעירות, בה זכה עם נבחרתו במדליית הכסף. מאז, פלאניניץ' לקח חלק עם נבחרתו באליפות אירופה של 2005 ושל 2007.

==תארים==
;ציבונה זאגרב
* אליפות הליגה הקרואטית: 2001/02, 2002/03
* הגביע הקרואטי: 2001/02, 2003/03

;טאו ויטוריה
* אליפות ספרד: 2007/08
* הגביע הספרדי: 2008
* הסופר קאפ הספרדי: 2007, 2008

== קישורים חיצוניים ==

== הערות שוליים ==

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני ציבונה זאגרב
קטגוריה:כדורסלני ניו ג'רזי נטס
קטגוריה:כדורסלני סאסקי בסקוניה
קטגוריה:כדורסלני צסק"א מוסקבה
קטגוריה:בחירות דראפט של ניו ג'רזי נטס
קטגוריה:קרואטים שנולדו ב-1982
גרנדל

גרנדל הוא דמות באפוס האנגלו-סקסוני ביאוולף (700–1000 לספירה). הוא אחד משלושת האנטגוניסטים של האפוס (יחד עם ו), כולם מופיעים אחד אחרי השני במטרה להרוג את הגיבור . הוא מכונה גם יוטון וגם כת'ירס, סוגים של יצורים מהמיתולוגיה הגרמאנית הרחבה יותר. הוא מתואר גם כצאצא של קין המקראי ו"יצור של חושך, גולה מאושר ומקולל מהאל, המשחית והזולל של המין האנושי שלנו."<ref name=":0"></ref> בדרך כלל הוא מתואר כמפלצת או ענק, למרות שמעמדו כמפלצת, ענק או צורה אחרת של ישות על-טבעית אינו מתואר בבירור באפוס ולכן נותר נושא לוויכוח אקדמי. דמותו של גרנדל ותפקידו בסיפורו של ביאוולף היו נתונים למספר רב של פרשנויות מחדש ודמיונות מחדש. גרנדל מפחיד את כולם ב מלבד ביאווולף, שהורג גם אותו וגם את אמו.

== סיפורו ==
גרנדל הוא דמות באפוס ביאוולף, שנשמר ב.<ref></ref> גרנדל, המקולל כצאצאו של קין המקראי, יחד עם אלפים ויוטונים אחרים, "נפגע" מקולות השירה המגיעים מדי לילה מאולם המד של האורוט שנבנה על ידי המלך . לא מסוגל לשאת את זה יותר, הוא תוקף את האורוט. גרנדל ממשיך לתקוף את האולם מדי לילה במשך שתים עשרה שנים, הורג את תושביו והופך את המפואר הזה לבלתי שמיש. כדי להוסיף לתיאורו המפלצתי, המשורר מפרט כיצד גרנדל צורך את הגברים שהוא הורג, "כעת כשהוא יכול לקוות לאכול את שלו".<ref name=":0" />

ביאוולף שומע על ההתקפות הללו ועוזב את ארץ הולדתו, , כדי להרוג את גרנדל. הוא מתקבל בחום על ידי המלך הרותגר, שעושה משתה לכבודו. לאחר מכן ביאוולף ולוחמיו לישון באולם כדי להמתין למתקפה הבלתי נמנעת. גרנדל מסתובב מחוץ לבניין לזמן מה, מרגל אחרי הלוחמים שבתוכו. לאחר מכן הוא מבצע התקפה פתאומית, פורץ את הדלת באגרופיו וממשיך דרך הכניסה. הלוחם הראשון שמצא גרנדל עדיין ישן, אז הוא תופס את האיש וזולל אותו. גרנדל תופס לוחם שני, אך מזועזע כאשר הלוחם תוקף בחזרה בכוח מפחיד. בעוד גרנדל מנסה להתנתק, המספר מגלה שביאוולף הוא אותו לוחם שני. ביאוולף לא משתמש בנשק ולא בשריון בקרב הזה. הוא גם לא מסתמך על חבריו ואין לו צורך בהם. הוא סומך על כך שהאל נתן לו כוח להביס את גרנדל, שהוא מאמין שהוא יריב האל.<ref></ref> ביאוולף תולש את זרועו של גרנדל, ופוצע את היצור אנושות. גרנדל בורח אך מת במאורה הביצתית שלו. שם, ביאוולף מנהל מאוחר יותר קרב עז עם אמו של גרנדל בספירה, אותה הוא מנצח עם חרב שנמצאה שם. אחרי מותה, ביאוולף מוצא את גופתו של גרנדל ומסיר את ראשו, אותו הוא שומר כשלל מלחמה. לאחר מכן חוזר ביאוולף אל פני השטח ואל אנשיו ב"שעה התשיעית".<ref></ref> הוא חוזר להאורוט, שם הרותגר, אסיר תודה, מרעיף עליו מתנות.<ref></ref>

== קישורים חיצוניים ==

== הערות שוליים ==

קטגוריה:יצורי כלאיים מיתולוגיים
מיכאל רויז

מיכאל רויז (ברוסית: Михаил Ройз, נולד ב-12 באוקטובר 1983 ברוסיה) הוא שחמטאי ישראלי בדרגת רב-אמן וחבר נבחרת ישראל.

רויז למד לשחק שחמט בגיל 7. כאשר היה בן 9 סיים במקום השני באליפות הלאומית בקטגוריה עד גיל 10. עלה לישראל בשנת 1995. השיג דרגת אמן בינלאומי ב-1999 בגיל 16, ודרגת רב-אמן ב-2003.

שיחק בלוח הרביעי של ישראל באולימפיאדת השחמט 2016, שהתקיימה בבאקו שבאזרבייג'ן.

רויז הוא גם מאמן שחמט. בין תלמידיו הבולטים אמן בינלאומי אריאל ארנברג.

== הישגים בולטים ==

מקום ראשון באליפות צה"ל בשנים 2002 ו-2003, מקום 1–3 בתחרות פתוחה באשדוד, 2004, 6-1 בתחרות פתוחה בציריך, 2004, 4-2 עם מיכאיל גורביץ' וויטלי גולוד (עם תוצאה 7 מ-9) בתחרות פתוחה בסן וינסנט, איטליה, 2004, 5-3 עם תוצאה 8 מ-10 בתחרות פתוחה בבנסקה, ספרד, 2005.

רויז זכה בתחרות שחמט מהיר בביל, 2006. בתחרות אמני גיברלטר ב-2007 הוא חלק את מקום 5, אחרי ולדימיר אקופיאן, אלכסנדר שרקשנקו, היקארו נקמורה ואמיל סוטובסקי.

רויז היה חלק מהנבחרת הלאומית בפלובדיב 2003 (מדליית כסף קבוצתית) ואליפות העולם לקבוצות בבאר שבע 2005.
ב-2005, רויז עלה לגביע העולם, שם הפסיד בסיבוב הראשון לאלכסנדר מוטילב 1.5-0.5.

== באולימפיאדות השחמט ==
רויז ייצג את ישראל בשתי אולימפיאדות שחמט:

{|width="60%" border="1" cellspacing="0" cellpadding="1"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום||קישור
|-
|| 2004||4 || 2560 ||4.5 מ-6||3+ 3= 0-|| 75% || 5 קבוצתי||[http://www.olimpbase.org/2004/2004in.html ]
|-
|| 2008||2 || 2677 ||5.5 מ-9||2+ 7= 0-|| 61% || 2 קבוצתי||
|-
|| 2016||4 || 2605 ||5.5 מ-8||4+ 3= 1-|| 68.8% || 27 קבוצתי, 17 אישי
|}

==מבחר תחרויות בהן השתתף==
*אליפות ישראל בשחמט 2014
*אליפות ישראל בשחמט 2016

==קישורים חיצוניים==

* 

* [http://www.olimpbase.org/players/z19rrlpd.html תוצאות רויז באולימפיאדות], באתר אולימפבייס 

קטגוריה:עולים בשנות ה-1990
קטגוריה:נציגי ישראל באולימפיאדת השחמט
קטגוריה:אלופי ישראל לנוער בשחמט
קטגוריה:אלופי צה"ל בשחמט
קטגוריה:רבי-אמנים ישראלים
קטגוריה:עסקני שחמט ישראלים
קטגוריה:מחברי ספרי שחמט ישראלים
קטגוריה:ישראלים ילידי ברית המועצות
קטגוריה:בוגרי תיכון מקיף ח' (ראשון לציון)
קטגוריה:ישראלים שנולדו ב-1983
מבינוגיון

טקסט הפתיחה של המבינוגיון כפי שמופיע בספר האדום של הרגסט.

מבינוגיון (בלועזית: Mabinogion) הוא ספר המכיל אוסף של 11 פנטזיות ולשיות שנערכו בימי הביניים; השם "מבינוגיון" עצמו הוא שם מודרני והוכנס לשימוש רק בשנת 1838 על ידי המתרגמת לאנגלית, שרלוט גֶסט.

הסיפורים מבוססים על מיתולוגיה קלטית טרום-נוצרית, סיפורי עם מהמאות החמישית והשישית לספירה ומסורות היסטוריות. כל הסיפורים מבוססים על מעשיות המוטמעות בתרבות הולשית.

הספר מבוסס על שני ספרים עתיקים יותר, המכונים "הספר הלבן של ריידרך" (Llyfr Gwyn Rhydderch), שנכתב סביב שנת 1350 ו"הספר האדום של הרגסט" (Llyfr Coch Hergest) שנכתב בשנים 1382–1410.

הסיפורים כוללים גרסאות מוקדמות לאגדות המלך ארתור ולסיפור המלך ליר.

הספר תורגם לאנגלית מודרנית על ידי ליידי שרלוט גסט וראה אור בשבעה כרכים בין 1838 ל-1845.

==ארבעת ענפי המבינוגיון==
גווידיון מביס את פרדרי, איור מ-1905.
* פול', נסיך דוואד (Pwyll Pendefig Dyfed) - סיפור הוריו של פרדרי (Pryderi), לידתו, חיו וההתמודדויות שלו.
* בראנוון, ביתו של ל'יר (Branwen ferch Llŷr) - סיפור הסובב בעיקר סביב נישואיה של ברנוואן למלך אירלנד.
* מנווידן, בנו של ל'יר (Manawydan fab Llŷr) - סיפור חזרתם של פרדרי ומנווידן הביתה.
* מאת', בנו של מאת'ונווי (Math fab Mathonwy) - סיפור המפגש והעימות של מאת' וגוודיאון (Gwydion) עם פרדרי.

== בתרבות ==

* הסופר לויד אלכסנדר ביסס את סדרת הספרים מחזור ארץ פרידיין על סיפורי המביונוגיון, ורבים מגיבוריו נושאים את שמות גיבורי המבינוגיון. 
* זוג העורבים ממצודת לונדון, בראן ובראנוון, נקראים על שם אח ואחות, שניים מהגיבורים המרכזיים במבינוגיון. 

== קישורים חיצוניים ==

* טקסט ה"מבינוגיון", ויקיציטוט
* יואל פרץ, [http://folkmasa.org/masa/a0402.htm מס"ע-מרכז סיפורי עם ופולקלור: מבינוגיון – האפוס הוולשי]
* 

קטגוריה:מיתולוגיה קלטית
קטגוריה:ספרי פנטזיה
קטגוריה:ספרות ימי הביניים
קטגוריה:ספרות ולשית
עמרי רונן

עמרי רונן (נולד ב-11 בנובמבר 1978) הוא שדרן רדיו ישראלי.

== ביוגרפיה ==
רונן נולד וגדל באשקלון ולמד במגמת מוזיקה. ב-1997 התגייס לצה"ל, ושירת בגלי צה"ל. במהלך שירותו בתחנה, הושעה מספר פעמים, לאחר שנעדר משיעורי לשון של אבשלום קור ואף נרדם בשידור. עם זאת, המשיך רונן לשדר בתחנה גם לאחר שחרורו. במשך שנים הגיש את תוכנית המוזיקה היומית "הבחירות" בגלגלצ. בעבר הגיש את מצעדי המוזיקה השבועיים של גלגלצ. בעשור הראשון של המאה ה-21 הגיש מספר פעמים את מצעד הפזמונים הבינלאומי השנתי ואת מצעד הפזמונים העברי השנתי, לצדה של הדר מרקס. בתקופה בה שודר המצעד של גלגלצ בערוץ 3, שידר אותו לצדה של ימית סול. כן רשם הופעות טלוויזיוניות נוספות, כשהגיש פינות מוזיקה בערוץ 10, והצטרף לזמן קצר לתוכנית הנוער "אקזיט".

בסוף שנת 2009 הודיע רונן בראיון כי בכוונתו לסיים את תפקידו כשדר של המצעד השבועי בגלגלצ, אולם ימשיך בתפקידו בתוכנית היומית "הבחירות". לאחר שידור "מצעד העשור הבינלאומי" של גלגלצ ב-31 בדצמבר 2009, סיים רונן את תפקידו כשדר של המצעד השבועי, תפקיד אותו מילא כעשר שנים. את מקומו בשידור המצעד תפסה הדר מרקס.

ב-2010, לאחר 13 שנות שידור בגלי צה"ל ובגלגלצ, הודיע רונן על עזיבתו את התחנה הצבאית ועל הצטרפותו לרדיו תל אביב, שם הוא הגיש תוכנית יומית וכן משמש כעורך המוזיקלי הראשי של התחנה. ב-25 באפריל 2010 החל להגיש ברדיו תל אביב את התוכנית "חי מתל אביב", ביחד עם עופרי פרישקולניק. בנוסף, שימש כמנהל התוכניות של רדיו תל אביב, זאת במקביל לתפקידו כעורך המוזיקלי הראשי שלה.
במאי 2023 הצטרף לתחנת הרדיו eco99fm כשדרן בתוכנית צהריים יומית. 

לרונן תואר בפסיכולוגיה וניהול מאוניברסיטת תל אביב. בנוסף לעבודתו ברדיו, ניהל את פורטל תעשיית הקולנוע והטלוויזיה "קולנוען", וכן עוסק בקריינות פרסומות.

החל מ-2005 מדבב רונן את דמותו של תום בסרטוני אתר האינטרנט "בריינפופ".

== קישורים חיצוניים ==

* 

== הערות שוליים ==

קטגוריה:שדרני רדיו ישראלים
קטגוריה:חיילי גלי צה"ל
קטגוריה:קריינים ישראלים
קטגוריה:מדבבים ישראלים
קטגוריה:בוגרי אוניברסיטת תל אביב
קטגוריה:שדרני גלגלצ
קטגוריה:ישראלים שנולדו ב-1978
ג'וש צ'ילדרס

ג'ושוע מאליק "ג'וש" צ'ילדרס (באנגלית: Joshua Malik "Josh" Childress; נולד ב-20 ביוני 1983 בהארבור סיטי, קליפורניה שבארצות הברית) הוא כדורסלן עבר אמריקאי ששיחק בעמדות הקלע והסמול פורוורד.

== מהלך הקריירה ==
את הקריירה החל צ'ילדרס בתיכון מייפייר (Mayfair) בלייקווד, קליפורניה. לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס. זהו המיקום הגבוה ביותר בו נבחר שחקן מסטנפורד.

בעונתו הראשונה ב-NBA היה צ'ילדרס אחד משני הרוקי הבולטים באטלנטה, לצד ג'וש סמית'. בעונה זו דורג צ'ילדרס שלישי מבין הרוקי'ס בכמות הדאבל דאבל, אחרי אמקה אוקפור ודווייט הווארד.

ב-23 ביולי 2008 חתם צ'ילדרס על חוזה באולימפיאקוס בשווי 20 מיליון אירו לשלוש שנים (סכום השווה, בהכנסה נטו, לחוזה בסך 32.5 מיליון דולר ב-NBA, וגבוה מתקרת השכר המרבית המותרת ב-NBA לשחקן במעמדו של צילדרס). צ'ילדרס גם חתם על חוזה חסות עם חברת נייקי, הנותנת חסות גם לקבוצתו היוונית.
במהלך עונת 2008/2009 ביורוליג רשם צ'ילדרס במדי אולימפיאקוס ממוצעים של 8.8 נקודות, 4.6 כדורים חוזרים ו- 1.1 אסיסטים למשחק .

בסוף עונת 2010 עזב צ'ילדרס את אולימפיאקוס וחתם בפיניקס סאנס מליגת ה-NBA בה שיחק עד תום עונת 2011/2012.

ב-2012 שחררו הסאנס את צ'ילדרס כדי לפנות מקום בתקרת השכר ללואיס סקולה, כשב-13 בספטמבר באותה שנה הוא חתם בברוקלין נטס אך שוחרר ב-29 בדצמבר 2012.

ב-27 בספטמבר 2013 הוחתם על ידי הוושינגטון ויזארדס אך שוחרר ב-24 באוקטובר מן הקבוצה. ב-12 בנובמבר הוחתם צ'ילדרס על ידי הניו אורלינס פליקנס אך שוחרר ב-13 בדצמבר מן הקבוצה.

לקראת עונת 2013/2014 חתם בקבוצת סידני קינגס מליגת העל האוסטרלית, בה שיחק ברצף עד תום עונת 2015/2016.

ב-8 במרץ 2016 חתם בקבוצת טקסס לג'נדס מליגת הפיתוח של ה-NBA, במדיה רשם בכורה לאחר שלושה ימים בהפסד 113–115 לריו גרנדה ואלי וייפרס בו קלע 17 נקודות, לקח 7 ריבאונדים ו-3 חסימות ב-29 דקות משחק שבהן עלה כמחליף מהספסל. בסופו של דבר שיחק שמונה משחקים במדי הטקסס לג'נדס בהם קלע 12 נקודת בממוצע למשחק, לקח 6.5 ריבאונדים למשחק, מסר 1.6 אסיסטים וחטף 1.0 כדור למשחק.

בנובמבר 2016 חתם במועדון סאן-אן ניאופיניקס מליגת הכדורסל היפנית בה קלע 18.8 נקודות ולקח 9.5 ריבאונדים בממוצע למשחק.

ב-12 בספטמבר 2017 חתם במדי הדנבר נאגטס על חוזה לא מובטח לעונה אחת והצטרף אל מחנה קדם-העונה של הקבוצה. ב-12 באוקטובר 2017 שוחרר מן הקבוצה.

ב-21 באוקטובר 2017 חתם באדלייד 36' מליגת העל האוסטרלית. ב-13 בדצמבר 2018 שב לסאן-אן ניאופיניקס לעונה אחת, ולאחריה פרש מכדורסל.

== קישורים חיצוניים ==

==הערות שוליים==

קטגוריה:כדורסלני אטלנטה הוקס
קטגוריה:כדורסלני אולימפיאקוס
קטגוריה:כדורסלני פיניקס סאנס
קטגוריה:כדורסלני ברוקלין נטס
קטגוריה:כדורסלני וושינגטון ויזארדס
קטגוריה:כדורסלני אוניברסיטת סטנפורד
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סידני קינגס
קטגוריה:כדורסלני טקסס לג'נדס
קטגוריה:בחירות דראפט של אטלנטה הוקס
קטגוריה:כדורסלני ליגת ה-BIG3
קטגוריה:כדורסלני אדלייד 36'
קטגוריה:קליפורניה: כדורסלנים
קטגוריה:אמריקאים שנולדו ב-1983
אברהם חיים הלוי

אברהם חיים הלוי (1927 - 3 בנובמבר 2006) היה פרופסור בפקולטה לחקלאות, המזון ואיכות הסביבה באוניברסיטה העברית. חתן פרס ישראל בתחום החקלאות (ה'תשס"ב).

נולד בשנת 1927 בתל אביב. סבו היה הרב יוסף צבי הלוי, רבה של יפו אשר קבל את פרס ישראל בתחום הספרות תורנית (ה'תשי"ח), אמו היא דור שישי לראש"ז צורף.

בשנים 1950–1955 למד חקלאות וביולוגיה באוניברסיטה העברית, וב-1958 קיבל תואר דוקטור באוניברסיטה העברית. יסד ב-1963 בפקולטה לחקלאות של האוניברסיטה העברית ברחובות את המחלקה לפרחים והיה מנהלה במשך 22 שנה. זו הייתה גם תחילתו של ענף תעשיית הפרחים בארץ שמגלגל היום מאות אלפי דולרים בשנה.

נפטר ב-3 בנובמבר 2006, בגיל 79.

==פרסים ואותות כבוד==
* 1961 - פרסים של החברה האמריקנית של מדע ההורטיקולטורה
* 1964 - לפרסום הטוב ביותר בעיתון החברה
* 1983 - עמית של החברה האמריקנית למדעי ההורטיקולטורה
* 1986 - הקדשה של הכרך השמיני של Horticultural Reviews
* 1990 - פרס "מגשים ישראל היפה" ביום העצמאות, מטעם נשיא מדינת ישראל, חיים הרצוג
* 1999 - אות כבוד כמייסד ענף הפרחים בארץ מטעם איגוד מגדלי הפרחים וצמחי הנוי
* 1999 - חבר האקדמיה הנורווגית למדעים
* 2002 - פרס ישראל לחקלאות
* 2003 - דוקטור לשם כבוד מאוניברסיטת ווטרלו בקנדה

==קישורים חיצוניים==
* 
* 

קטגוריה:זוכי פרס ישראל לחקלאות
קטגוריה:ישראל: חקלאות
קטגוריה:אנשי היישוב ילידי הארץ
קטגוריה:משפחת סלומון (הראש"ז)
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:ישראלים שנולדו ב-1927
קטגוריה:ישראלים שנפטרו ב-2006
אבי ארד

אָבִי אָרָד (באנגלית: Avi Arad; נולד ב-1 באוגוסט 1948) הוא מפיק ישראלי-אמריקאי, אשר ייסד את אולפני הסרטים של מארוול ובעבר גם שימש מנכ"ל ויו"ר החברה. בין סרטי הקומיקס המוכרים שהפיק: "ספיידרמן", "איירון מן", "אקס-מן", "הענק הירוק", "דרדוויל", "בלייד" ו"ארבעת המופלאים".

== ביוגרפיה ==
ארד נולד וגדל ברמת גן למשפחה של ניצולי השואה. לאחר שירותו הצבאי בצה"ל ופציעה במלחמת ששת הימים, היגר לארצות הברית, שם למד תעשייה וניהול באוניברסיטת הופסטרה שבלונג איילנד. בשנת 1972 קיבל תואר ראשון במנהל עסקים. במקביל עבד כמורה לעברית וכנהג משאית.

===קריירה===
בתחילת שנות ה-70, עם סיום לימודיו, הגיע באופן מקרי לתעשיית הצעצועים, והחל לפתח צעצועים מקוריים עבור יצרנים מובילים. בעת שעבד כמעצב צעצועים בניו יורק, פגש לראשונה את איש העסקים הישראלי-אמריקאי יצחק פרלמוטר, שבאותה עת היה בתחילת דרכו ועסק במכירת צעצועים ומוצרי טיפוח, השניים התיידדו ואחר כך החלו לשתף פעולה בעסקים.

בשנת 1974 החל ארד להפיק קומדיות מצבים וסדרות אנימציה אמריקניות לטלוויזיה. בשנת 1990 שימש מפיק של מספר סדרות אנימציה, ובשנת 1992 הפיק את הסדרה אקס-מן עבור ערוץ הטלוויזיה האמריקני פוקס קידס.

בשנת 1996, עת עמדה חברת מארוול קומיקס על סף פשיטת רגל, הצליח ארד עם שותפו יצחק פרלמוטר, שהיה אז אחד הבעלים של רשת הצעצועים "Toy Biz" (לימים Marvel Toys), להשיג שליטה על החברה, לאחר שהצמד הגיש בעבורה הצעת רכש עוינת בהיקף של 320 מיליון דולר במזומן ולרכוש עבור רשת הצעצועים "Toy Biz" את הזכות הבלעדית לייצר את הצעצועים של ספיידרמן ושאר גיבורי מארוול. לאורך השנים השתתף בהפקת סרטי הקולנוע המצליחים של מארוול קומיקס, בהם סרטי "אקס-מן", סרטי "ספיידרמן" וסרטי "הענק הירוק". ארד מונה למנהל הקריאטיבי של מו"ל הקומיקס "מארוול אנטרפרייזס" והיו"ר ומנכ"ל של "אולפני מארוול", חברה שהקים בכדי להפיק את סרטי הקולנוע המבוססים על דמויות הקומיקס של החברה.

בשנת 2002 נקלעו ארד ופרלמוטר לסכסוך משפטי עם מייסד "מארוול" סטן לי, על תשלומי תמלוגים, שהוא טען שהם חייבים לו.

בשנת 2003 שיתף פעולה עם המפיק הישראלי ארנון מילצ'ן בהפקת סרט הקולנוע "דרדוויל", וב-2005 שבו להפקה משותפת גם בסרט ההמשך "אלקטרה".

ב-4 ביולי 2003 התאזרח ארד בארצות הברית.

בשנת 2006 התפטר מתפקידיו הבכירים באולפני מארוול שייסד, והפך למפיק סרטים עצמאי. במקביל המשיך ארד להפיק סרטים עבור אולפני מארוול, והקים חברת הפקות משלו בשם "אבי ארד הפקות" (Avi Arad Productions), שעוסקת במיזמים שהם עיבודים למשחקי מחשב פופולריים, ביניהם Mass Effect ומטאל גיר סוליד. במהלך 2008 היה ארד מעורב בהפקת הסרט "איירון מן". בדצמבר רכשה חברת וולט דיסני את מארוול תמורת כ-4.3 מיליארד דולר.

ב-2010 הפיק את "איירון מן 2". הוא היה מפיק שותף גם בסרט "ספיידרמן המופלא" שיצא ב-2012, ובסרט ההמשך, "ספיידרמן המופלא 2", שיצא ב-2014.

== פילמוגרפיה נבחרת ==

== ראו גם ==
* יצחק פרלמוטר

== קישורים חיצוניים ==

* - ריאיון עם ארד
* 
* 

==הערות שוליים==

קטגוריה:בוגרי אוניברסיטת הופסטרה
קטגוריה:מפיקי קולנוע ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1948